Franz König
Franz König, 1905-2004, østrigsk katolsk teolog. Efter en årrække som professor i moralteologi i Salzburg blev Franz König i 1952 hjælpebiskop af Sankt Pölten og var 1956-85 ærkebiskop af Wien; 1958 blev han kardinal. 
Franz Königs rejser, forfatterskab og formandskab for Vatikanets sekretariat for de ikke-troende 1965-80 betød meget for den katolske kirkes forhold til Østblokken og til de ortodokse kirker.